གཞི་རྩའི་རྒྱ་ནག་གཞུང་གིས་ཡུ་གུར་བ་ས་ཡ་ལྷག་ལ་ཆབ་སྲིད་ཀྱི་སློབ་གསོ་སྤྲོད་ཐོག་ཆོས་ཕྱོགས་ཀྱི་ལས་དོན་ལ་དམ་དྲག་ཤུགས་ཆེ་བྱེད་བཞིན་པའི་གནས་ཚུལ་ཕྱིར་གྱར་བྱུང་མཚམས་སུ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ཚོགས་ཆུང་གི་ཚོགས་གཙོ་ལྕམ་ལགས་ཀྱིས་རྒྱ་གཞུང་གི་བྱ་སྤྱོད་དེ་དག་ཁྲིམས་མཐུན་མིན་པར་འགྲེལ་བརྗོད་དང་སྦྲགས།རྒྱ་ནག་གཞུང་ནས་ཆ་རྐྱེན་གང་ཡང་མེད་པར་རྒྱལ་ཚོགས་ཀྱི་ལས་བྱེད་ཤིབ་ཅང་ནང་རྟོག་ཞིབ་ཆེད་དུ་ཕེབས་བཅུག་དགོས་པའི་ཞུ་སྐུལ་གནང་ཡོད་པ་དང་།ཨ་རིའི་སྲིད་འཛིན་སྐུ་ཞབས་མཆོག་གི་སྲིད་གཞུང་ནས་ཀྱང་རྒྱ་གཞུང་གི་བྱ་སྤྱོད་དེར་གདོང་ལེན་གྱི་ཚུལ་དུ་རྒྱ་གཞུང་ལ་དཔལ་འབྱོར་གྱི་ཉེས་ཆད་བསྐྱེལ་རྒྱུ་ཡིན་པ་ཡོངས་བསྒྲགས་གནང་ཡོད་པ་རེད།